smcproject/ml-wiki-sentences huggingface dataset:
നീരിക ചണപ്പട്ട് കൊണ്ടുള്ള വ്യത്യസ്ത രൂപങ്ങളിൽ കണ്ടേക്കാം, മധ്യത്തിൽ കാണുന്ന ചെറിയ ദ്വാരം അല്ലെങ്കിൽ ചതുര ടാബ്ലറ്റ് ഒരു നൂൽ കൊണ്ട് നെയ്തും വശങ്ങളുള്ള ദ്വാരങ്ങൾ തേനീച്ചയുടെ മെഴുക് , പൈൻ റെസിൻ എന്നിവയുടെ മിശ്രിതം ഉപയോഗിച്ച് അടച്ച് ഇഴകളെ തമ്മിൽ അടുപ്പിച്ച് ബലപ്പെടുത്തുന്നു.
പൂർവികർക്കായി ഒരുക്കിയ ഒരു വിശ്രമസ്ഥലമോ, അല്ലെങ്കിൽ പ്രാർഥനാ പായയോ അല്ലെങ്കിൽ ഇറ്റാരിയോ ആയി ഇതിനെ കണക്കാക്കാം.
ലുംഹോൾട്ട്സ് നമ്മ എന്ന വിളിപ്പേരുള്ള ( നംഖായുടെ ഉച്ചാരണത്തിന് വളരെ അടുത്തായതിനാൽ) വിപുലമായ interwoven നീരികയെ വാണിജ്യ കലാ ലോകത്തിൽ ഉത്ഭവിച്ചതും ഇപ്പോൾ വളരെ അപൂർവ്വമായതും വിലമതിക്കപ്പെട്ടതും ആയ നൂൽ പെയിന്റിംഗുകൾ ആയി ഇതിനെ നെഗ്രിൻ വിലയിരുത്തുന്നു.
നമ്മ സാധാരണയായി ചതുരാകൃതിയിലുള്ളതും മുള വടികളിൽ നൂൽകൊണ്ട് നെയ്തതുമായിരുന്നു.
സ്പാനിഷ് ദൈവശാസ്ത്രജ്ഞൻ ഓജോ ഡി ദിയോസ് ദൈവത്തിന്റെ കണ്ണുകളെന്ന് ഇതിനെ വിളിച്ചിരുന്നു.
ഹാർവിയുടെ അഭിപ്രായപ്രകാരം ഹവായിയുടെ കാഴ്ചപ്പാടിൽ ഇത്, "വണ്ട്" (കണ്ണ്) ആണ്, പ്രാർത്ഥിക്കുന്നവരെ അതിലൂടെ ദൈവത്തിൻറെ കണ്ണുകൾക്ക് കാണാൻ കഴിയുമെന്ന് വിശ്വസിക്കുന്നു.
ഹാർവി പ്രസ്താവനയിൽ" ഓജോ ഡിറസ്സിൻറെ ഈ ചിഹ്നം: ഭൂമി, തീ, വെള്ളം, വായു."
എന്നിവ ഇതിഹാസപരമായ നാലു ദിശകളാണ്.
കുറിപ്പുകൾ അവലംബം Thomas J. Noel (1989) " http://archden.org/noel/00000.htm Archived 2013-09-22 at the Wayback Machine . ".
(accessed:  Sunday, 31, March, 2013) Lynn Mager (2012) " http://www.nps.gov/elca/photosmultimedia/traveling-the-trail.htm " (accessed: Sunday, 31, March, 2013) Corelis, Angela (undated?).
“ Huichol Indians, their Art and Symbols ”.
(accessed:  Sunday, 7 January 2007) Hale, Vincent (2001).
“ Eye of God (Ojo de Dios) ”.
(accessed:  Sunday, January 7, 2007).
Lumholtz, Carl S. (?).
Symbolism of the Huichol Indians, Volume III, 1900-1907.
Negrín, Juan (2003).
“ Nierika Archived 2016-04-08 at the Wayback Machine . ”.
(accessed:  Sunday, 7 January 2007) Valadez, Susana (1994).
“ The Huichols:  A Culture in Transition ”.
(accessed:  Sunday, 7 January 2007) Zelaya, Jose (2005).
Arte del Pueblo.
Archived 2016-04-08 at the Wayback Machine .
(accessed: Sunday, January 7, 2007) ബാഹ്യ ലിങ്കുകൾ Wixárika Research Center Archived 2018-07-16 at the Wayback Machine .
ഗോണ്ടഫാർ
ഇന്തോ-പാർഥ്യൻ സാമ്രാജ്യത്തിന്റെ സ്ഥാപകനും ഏറ്റവും പ്രധാനപ്പെട്ട ഭരണാധികാരിയുമായിരുന്നു ( വാഴ്ച . ക്രി. വ. 19–46 ) ഗോണ്ടഫാർ ഒന്നാമൻ ( ഗ്രീക്ക് : Γονδοφαρης ഗൊണ്ടൊഫാറെസ് , Υνδοφερρης ഹിന്ദൊഫൊറെസ് ; ഖരോഷ്ഠി : 𐨒𐨂𐨡𐨥𐨪 ഗുന്ദാപറ ; 𐨒𐨂𐨡𐨥𐨪𐨿𐨣 ഗുന്ദാഫർണ ; 𐨒𐨂𐨡𐨂𐨵𐨪‎ ഗുദുവാറാ ).
ഇദ്ദേഹത്തിൻറെ ഭരണകാലത്ത് ഇന്തോ-പാർഥ്യൻ രാജ്യം പാർഥ്യൻ സാമ്രാജ്യത്തിൽ നിന്ന് സ്വാതന്ത്ര്യം പ്രാപിക്കുകയും സ്വതന്ത്രമായ ഒരു സാമ്രാജ്യമായി വളരാൻ തുടങ്ങുകയും ചെയ്തു.
തോമായുടെ നടപടികൾ , തഖ്ത്-ഇ-ബാഹി , എന്നിവയിൽ നിന്നും തന്റെ ചിത്രം ആലേഖനം ചെയ്തിരിക്കുന്ന നാണയങ്ങളിൽ നിന്നുമാണ് ഇദ്ദേഹത്തെ പറ്റിയുള്ള വിവരങ്ങൾ പൊതുവേ ലഭിക്കുന്നത്.
ഗുണ്ടാപർ (𐭢𐭥𐭭𐭣𐭯𐭥) എന്ന വാക്ക് പാഹ്ലവി ഭാഷയിൽ നിന്നുള്ള ഒരു വിശേഷണമാണ്.
പാഹ്ലവിക്ക് പുറമേ മദ്ധ്യ ഇറാനിയൻ ഭാഷകളിൽ ഉൾപ്പെടുന്ന പാർഥ്യൻ ഭാഷയിൽ വിന്ദഫാറ്ൻ (𐭅𐭉𐭍𐭃𐭐𐭓𐭍) എന്നും ഈ വാക്ക് ഉപയോഗിക്കപ്പെടാറുണ്ട്.
പുരാതന ഇറാനിയനിലെ വി(ന്)ദഫർന (𐎻𐎡𐎭𐎳𐎼𐎴𐎠, "അവൻ മഹത്വം കണ്ടെത്തട്ടെ") എന്ന നാമത്തിൽ നിന്നാണ്  ഈ രണ്ടു പേരുകളും ഉത്ഭവിച്ചിരിക്കുന്നത്.
ഗ്രീക്കിൽ ഇത് ഇന്തഫെർണെസ് (Ἰνταφέρνης) എന്ന് ഉപയോഗിക്കുന്നു.
ഇതിലെ പുരാതന ഇറാനിയൻ പദം ഹഖാമനി സാമ്രാജ്യത്തിലെ ദാറിയൂസ് രാജാവിനെ ( വാഴ്ച . ക്രി. മു. 522–486 ) അധികാരം പിടിച്ചെടുക്കാൻ സഹായിച്ച ആറ് പ്രഭുക്കളിൽ ഒരാളുടെ പേരുകൂടിയാണ്.
കിഴക്കൻ ഇറാനിയനിൽ ഗുന്ദാപർനാഹ് എന്നാണ് ഈ പദം ഉച്ചരിക്കപ്പെടുന്നത്.
പുരാതന അർമ്മേനിയൻ ഭാഷയിൽ ഗസ്താഫർ എന്നും ഉപയോഗിക്കപ്പെട്ടിരുന്നു.
ഗുണ്ടോഫാറോൻ എന്ന പേരിൽ ഇദ്ദേഹം സ്ഥാപിച്ച കാണ്ഡഹാർ എന്ന  അഫ്ഗാൻ പട്ടണത്തിന്റെ പേരിൽ നിന്നാണ് ഇദ്ദേഹത്തിൻറെ പേര് ഉത്ഭവിച്ചിരിക്കുന്നത് എന്ന് ഏർണസ്റ്റ് ഹെർസ്സ്ഫെൽഡ് എന്ന ചരിത്രകാരൻ അഭിപ്രായപ്പെടുന്നു.
പശ്ചാത്തലം ക്രി.
100ൽ ശകസ്താൻ (ദ്രാൻഗിയാന) മേഖലയുടെ ഭൂപടം
ഗോണ്ടഫാർ സുറേൻ കുടുംബ പരമ്പരയിൽ പെട്ട ആളാണെന്നാണ് കരുതപ്പെടുന്നത്.
പാർഥ്യൻ സാമ്രാജ്യത്തിൽ സൈനിക മേധാവിത്വം വഹിക്കാനും രാജാവിൻറെ സ്ഥാനാർ നടത്താനും അവകാശം ഉണ്ടായിരുന്ന ഉന്നത കുടുംബങ്ങളിൽ ഒന്നായിരുന്നു ഇവർ.
129ഓടെ ദ്രാൻഗിയാന ഉൾപ്പെടെയുള്ള പാർഥ്യൻ സാമ്രാജ്യത്തിന്റെ കിഴക്കൻ പ്രദേശങ്ങളിൽ കിഴക്കൻ ഇറാനിയൻ ശകർ (ഇന്തോ-സിഥിയർ), ഇന്തോ-യൂറോപ്യൻ യുവേസ്സികൾ മുതലായ നാടോടി ജനതകൾ അധിനിവേശം നടത്തുകയും ആ പ്രദേശത്തിന് ക്രമേണ ശകസ്താൻ എന്ന പേര് കൈവരുകയും ചെയ്തു.
പാർഥ്യൻ ഭരണാധികാരി മിഥ്രിദാതെസ് 2ാമൻ ( വാഴ്ച . ക്രി. മു. 124–88 ) ആ പ്രദേശത്ത് പരാജയപ്പെടുത്തുകയും അവിടം ഭരിക്കാൻ സത്രപർ എന്ന പ്രാദേശിക ഭരണാധികാരികളെ നിയോഗിക്കുകയും ചെയ്തു.
തന്ലിസ് മർദ്ദാതെസ് ഇവരിൽ ഒരാളായിരുന്നു എന്ന് കരുതപ്പെടുന്നു.
ഗോണ്ടഫാറിന്റെ രാജകുടുംബം അധികാരത്തിൽ വരുന്നത് വരെ ഈ സത്രപരാണ് ശകസ്താൻ ഭരിച്ചിരുന്നത്.
നാടോടി ജനതകളുടെ അധിനിവേശങ്ങളെ തടയാൻ ഈ പ്രദേശങ്ങളുടെ നിയന്ത്രണം സുറേൻ കുടുംബത്തിന് നിയന്ത്രണം നൽകപ്പെട്ടിരിക്കാം എന്ന് മാത്രമല്ല അതിനെത്തുടർന്ന് സരസ്വതി (അറാഖോസിയ), പഞ്ചാബ് മുതലായ പ്രദേശങ്ങളിൽ തങ്ങളുടെതായ ഒരു സ്വതന്ത്ര രാജ്യം സ്ഥാപിക്കുന്നതിനും അവർക്ക് ഇതിലൂടെ സാധിച്ചിരിക്കാം.
ഭരണം ഗൊണ്ടഫാറിന്റെ ഭരണകാലത്തെ ഇന്തോ-പാർഥ്യൻ സാമ്രാജ്യം
19ലോ 20ലോ അധികാരത്തിലേറിയ ഗൊണ്ടാഫർ അധികം കാത്തിരിക്കാതെ പാർഥ്യൻ സാമ്രാജ്യത്തിൽ നിന്ന് സ്വാതന്ത്ര്യം പ്രാഖ്യാപിക്കുകയും ഓത്തോക്രാതോർ ("സ്വന്തം അധികാരത്താൽ ഭരണം നടത്തുന്നവൻ") എന്ന യവന രാജശീർഷകം ചേർത്ത് നാണയങ്ങൾ ഇറക്കാൻ ആരംഭിക്കുകയും ചെയ്തു.
ഗൊണ്ടാഫറിന്റെ സ്ഥാനാരോഹണത്തെ പറ്റിയുള്ള ഒരു വിവരണം പാകിസ്താനിലെ മർദ്ദാനിലുള്ള തഖ്ത്-ഇ-ബാഹിയിലെ ശിലാലിഖിതത്തിൽ നിന്ന് ലഭ്യമാണ്.
ഗുണ്ടാഫർ ഇന്തോ-സിഥിയൻ രാജാവായ അസ്സെസിൽ നിന്ന് കാബൂൾ താഴ്‌വര, പഞ്ചാബ്, സിന്ധ് എന്നീ പ്രദേശങ്ങൾ പിടിച്ചടക്കുയോ അല്ലെങ്കിൽ അവിടുത്തെ നാടുവാഴികൾ ഇന്തോ-സിഥിയരുടെ നേതൃത്വം ഉപേക്ഷിച്ച് ഗൊണ്ടാഫറിനോട് തങ്ങളുടെ കൂറ് പ്രഖ്യാപിക്കുകയോ ചെയ്തു.
ഗൊണ്ടാഫറിന്റെ വളരെ വിശാലമായിരുന്നു.
അതിൻറെ തലസ്ഥാനം ഗാന്ധാരൻ പട്ടണമായ തക്ഷശില ആയിരുന്നു.
അതിവിശാലമായിരുന്ന ഇന്തോ-പാർഥ്യൻ സാമ്രാജ്യത്തിന് ശക്തമായ ഭരണകേന്ദ്രീകരണം ഉണ്ടായിരുന്നില്ല എന്നതിനാൽ ഗൊണ്ടാഫറിന്റെ മരണത്തിനുശേഷം അധികം വൈകാതെ അത് വിഘടിക്കുകയുണ്ടായി.
തോമായുടെ നടപടികൾ ഗോണ്ടാഫാർ തോമാശ്ലീഹായിൽ നിന്ന് എഴുത്ത് സ്വീകരിക്കുന്നു
തോമായുടെ നടപടികൾ എന്ന ക്രൈസ്തവ അപ്പോക്രിഫൽ ഗ്രന്ഥത്തിൽ ഗുദ്നാഫർ എന്ന രാജാവിനേക്കുറിച്ച് പരാമർശമുണ്ട്.
ഈ രാജാവ് ഗോണ്ടഫർ 1ാമൻ തന്നെയാണെന്ന് എം. റേയ്നോഡ് അടക്കമുള്ള പണ്ഡിതർ വ്യക്തമാക്കുന്നു.
മുമ്പ് ഈ പേരിൽ ഒരു രാജാവ് അക്കാലത്ത് ജീവിച്ചിരുന്നോ എന്ന് തീർച്ചയില്ലായിരുന്നു.
എന്നാൽ ഈ പേരിൽ വടക്ക്-പടിഞ്ഞാറൻ ഇന്ത്യയിൽ നിന്ന് നാണയങ്ങൾ കണ്ടെടുത്തതോടെ ഈ പരാമർശം ചരിത്രപ്രരമായി സ്വീകരിക്കപ്പെടാൻ തുടങ്ങി.
ഗോണ്ടഫാറിന്റെ ജീവിത കാലഘട്ടം കണ്ടെത്താനും തോമാശ്ലീഹായുമായി ഗോണ്ടഫാറിനെ ബന്ധപ്പെടുത്തുന്ന തോമായുടെ നടപടികളിലെ വിവരണം സഹായകമായി.
ഹാർവാഡ് സർവ്വകലാശാലയിലെ ഇറാനിയൻ പഠനങ്ങളുടെ മുൻ പ്രൊഫസർ ആയ റിച്ചാർഡ് ഫ്രൈയ് തോമാശ്ലീഹായുടെ ഭാരത സന്ദർശനവുമായി ബന്ധപ്പെട്ട ക്രൈസ്തവ പാരമ്പര്യത്തിലെ 'കാസ്പർ' രാജാവ് ഗോണ്ടഫർ തന്നെയാണെന്ന് അഭിപ്രായപ്പെടുന്നു.
അതേസമയം ചില ആധുനിക നാണയഗവേഷണ പഠനങ്ങൾ പ്രകാരം ഗൊണ്ടാഫർ സസെസ് ആണ് പരാമർശിക്കപ്പെട്ട രാജാവ് എന്ന് അഭിപ്രായപ്പെടുന്നവരും ഉണ്ട്.
തഖ്ത്-ഇ-ബാഹി ലിഖിതത്തിൽ രേഖപ്പെടുത്തപ്പെട്ട ഗോണ്ടഫാറിന്റെ വാഴ്ചയുടെ കാലഘട്ടവും (ക്രി. വ. 20 - 46) തോമായുടെ നടപടികളിൽ രേഖപ്പെടുത്തപ്പെട്ടിരിക്കുന്നത് അനുസരിച്ച് ക്രിസ്തുവിൻറെ കുരിശു മരണത്തിനു ശേഷം തോമാശ്ലീഹായുടെ ഇന്ത്യയിലേക്കുള്ള യാത്രയുടെ കാലഘട്ടവും (ക്രി. വ. 30നുശേഷം) പരസ്പരം പൊരുത്തപ്പെടുന്നതാണ് എന്നാണ് 'ദ കേംബ്രിഡ്ജ് ഹിസ്റ്ററി ഓഫ് ഇറാൻ'ൽ എ. ഡി. എച്ച്. ബീവർ എഴുതുന്നത്.
തോമാശ്ലീഹായുടെ പ്രവർത്തനത്തിൽ ആകൃഷ്ടനായി മതപരിവർത്തനം ചെയ്ത ഭരണാധികാരി ഗോണ്ടഫാർ തന്നെയാണെന്നാണ് ലക്നൗ സർവകലാശാലയുടെ പുരാതന ഇന്ത്യൻ ചരിത്രത്തിന്റെയും പുരാവസ്തുശാസ്ത്രത്തിന്റെയും വിഭാഗത്തിലെ ബി. എൻ. പുരിയുടെയും നിഗമനം.
ഫിലോസ്ത്രാതസ് രചിച്ച ത്യാനയിലെ അപ്പോളോനിയസ് ക്രി.
43 - 44 കാലഘട്ടത്തിൽ തക്ഷശിലയിലേക്ക് നടത്തിയ യാത്രയെക്കുറിച്ചുള്ള വിവരണത്തിൽ പരാമർശിക്കപ്പെടുന്ന ഇന്തോ-പാർഥ്യൻ രാജാവും ഗോണ്ടഫാർ തന്നെയാണെന്ന് പുരി അഭിപ്രായപ്പെടുന്നു.
ബൈബിളിലെ മൂന്ന് പൂജാരാജാക്കന്മാരും ഗാസ്പറും
യേശുക്രിസ്തുവിനെ ജനനസമയത്ത് കാലിത്തൊഴുത്തിൽ സന്ദർശിച്ച മൂന്ന് രാജാക്കന്മാരിൽ ഒരാളുടെ പേരെ ഗാസ്പർ എന്നാണെന്ന ഒരു പാരമ്പര്യം മധ്യകാലഘട്ടത്തിൽ യൂറോപ്പിൽ രൂപപ്പെട്ടു.
മെൽച്ചിയോർ, ബെൽത്താസർ എന്നിവരാണ് ഇതിൽ ശേഷിക്കുന്ന മറ്റ് രണ്ടാളുകൾ.
ഹിൽദെഷെയ്മിലെ ജോൺ എഴുതിയ (1364–1375) ഹിസ്റ്റോറിയാ ത്രൈയം റീഗം എന്ന പുസ്തകത്തിൽ ഇപ്രകാരം ഒരു പരാമർശം ചേർത്തിട്ടുണ്ട്.
ഗോണ്ടഫാർ എന്ന പേര് അർമ്മേനിയൻ ഭാഷയിൽ ഉച്ചരിക്കപ്പെടുന്നത് ഗസ്താഫർ എന്നാണ്.
ഇതിൽ ഇന്നാണ് ഗാസ്പർ, കാസ്പർ എന്നീ പേരുകൾ രൂപപ്പെട്ടിരിക്കുന്നത്.
അവലംബം സ്രോതസ്സുകൾ കൂടുതൽ Gondophares എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A. E. Medlycott, India and the Apostle Thomas, London 1905 : Chapter i: "The Apostle Thomas and Gondophares the Indian king" Coins of Gondophares Indo-Parthian coinage
ഗോഡ്ഫ്രീ ഓഫ് ബോയ്‌ലൺ
ഒന്നാം കുരിശുയുദ്ധത്തിൽ നേതൃപരമായ പങ്കുവഹിച്ച ഫ്രെഞ്ച് പ്രഭുവായിരുന്നു ഗോഡ്ഫ്രീ ഓഫ് ബോയ്‌ലൺ ( French : Godefroy , ഡച്ച് : Godfried , ജർമ്മൻ : Gottfried , ലത്തീൻ : Godefridus Bullionensis ; 18 സെപ്റ്റംബർ 1060-18 ജൂലൈ 1100).
1099 മുതൽ 1100 വരെ ജറൂസലം ഭരിച്ച അദ്ദേഹം രാജകുമാരൻ എന്ന പദവി നാമമാണ് ഉപയോഗിച്ചത് .
ഡിഫെൻഡർ ഓഫ് ഹോളി സെപൾച്ച്രെ എന്നും ഇദ്ദേഹം അറിയപ്പെട്ടിരുന്നതായി പുരാതന രേഖകളിൽ പരാമർശിക്കപ്പെടുന്നുണ്ട് .
ഗോഡ്ഫ്രെ ഇംഗ്ലീഷ് വിലാസം https://ml.wikipedia.org/wiki/Godfrey_of_Amiens
ആമീൻസിലെ ഒരു ബിഷപ്പായിരുന്നു വിശുദ്ധ ഗോഡ്ഫ്രെ (1066 - 1115) ജീവിതം
വിശുദ്ധ ഗോഡ്ഫ്രെ .
സ്വാസ്സോണിനു സമീപം AD 1050-ാം ആണ്ടിൽ ഫ്രഞ്ചു മാതാപിതാക്കന്മാരിൽ നിന്നു ജനിച്ചു .
അമ്മയുടെ മരണശേഷം പിതാവ് അവനെ ദൈവത്തിനു പ്രതിഷ്ഠിച്ചു .
അഞ്ചു വയസ്സുള്ളപ്പോൾ അവനെ അവന്റെ ജ്ഞാനസ്നാന പിതാവായിരുന്ന ആബട്ടു ഗോഡ്ഫ്രെയോടുകൂടെ താമസിപ്പിച്ചു.
രാപകൽ അവൻ പ്രാർത്ഥനയിലാണ് സമയം ചെലവഴിച്ചിരുന്നത് .
ഇരുപത്തഞ്ചാമത്തെ വയസ്സിൽ ഗോഡ്ഫ്രെ വൈദികനായി.
താമസിയാതെതന്നെ നശിക്കാറായിരുന്ന നോജെന്റ ആശ്രമത്തിന്റെ ആബട്ടായി നിയമിക്കപ്പെട്ടു.
അദ്ദേഹം ആശ്രമം പുതുക്കി പണിയുകയും ആദ്ധ്യാത്മിക ചൈതന്യം  ഉളവാക്കുകയും ചെയ്തു.1103 ൽ ആമീൻസിലെ ബിഷപ്പായി നിയമിക്കപ്പെട്ടു.
അനുതാപവസ്ത്രം ധരിച്ചു നഗ്നപാദനായിട്ടാണ് അദ്ദേഹം നഗരത്തിലേക്ക് പ്രവേശിച്ചത്.
മെത്രാസനഭവനത്തിൽ ഒരു സന്യാസിയെപ്പോലെതന്നെ അദ്ദേഹം ജീവിച്ചു.
അദ്ദേഹത്തിന്റെ ശാന്തതയും ക്ഷമയും അന്യാദൃശമായിരുന്നു.
ക്രിസ്തുവിന്റെയും പന്ത്രണ്ട് അപ്പസ്തോലന്മാരുടേയും ഓർമ്മക്കു ദിനംപ്രതി പതിമ്മൂന്നു ദരിദ്രർക്കു അദ്ദേഹത്തിന്റെ സ്വന്തം മേശയിൽ ഭക്ഷണം കൊടുത്തിരുന്നു.
പലപ്പോഴും അദ്ദേഹം കുഷ്ഠരോഗാശുപത്രി സന്ദർശിച്ചു രോഗികളെ ആശ്വസിപ്പിച്ചിരുന്നു.
റീംസിലെ മെത്രാപ്പോലീത്തായെ സന്ദർശിക്കാൻപോയ വഴിക്ക് അദ്ദേഹം രോഗിയായി.
1115 നവംബർ എട്ടാം തിയതി അന്ത്യകൂദാശ സ്വീകരിച്ചു.
സ്വാസ്സോണിൽ വിശുദ്ധ ക്രിസ്പിന്റെ ആശ്രമത്തിൽ വച്ച് ഗോഡ്ഫ്രെ അന്തരിച്ചു.
ഗോഡ്സില്ല (2014 ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Godzilla_(2014_film)
ഗോഡ്സില്ല എന്നത് 2014 -ൽ റിലീസ് ചെയ്ത ഒരു അമേരിക്കൻ ശാസ്ത്രസാങ്കല്പ്പിക ചലച്ചിത്രമാണ്.
മുമ്പ് പുറത്തിറങ്ങിയിട്ടുള്ള ഗോഡ്സില്ല ചലച്ചിത്രങ്ങളുടെ പുതിയ പതിപ്പായിട്ടാണ് ചിത്രം വരുന്നത്.
ലെജണ്ട്രി പിക്ചേഴ്സ് വാർണർ ബ്രദേഴ്സ് പിക്ചേഴ്സ് എന്നിവർ ചേർന്ന് ആണ് ഈ ചിത്രം നിർമിച്ചിരിക്കുന്നത് .
ഏകദേശം 160 ദശ ലക്ഷം അമേരികൻ ഡോളർ ആണ് നിർമ്മാണ ചെലവ്.
കഥാസാരം സംഗീതം
ഫിലിം കംപോസർ അലെക്സാന്ദ്രെ ടെസ്പ്ലറ്റ് ആണ് ഈ സിനിമയുടെ പശ്ചാത്തല സംഗീതം ഒരുകിയിരികുന്നത്.
സംഗീതത്തിന്റെ ട്രാക്ക് ലിസ്റ്റ് # ഗാനം ദൈർഘ്യം 1.
"Godzilla!" 2:08 2.
"Inside the Mines" 2:25 3.
"The Power Plant" 5:49 4.
"To Q Zone" 2:55 5.
"Back to Janjira" 5:59 6.
"Muto Hatch" 3:13 7.
"In the Jungle" 1:59 8.
"The Wave" 3:04 9.
"Airport Attack" 1:47 10.
"Missing Spore" 3:57 11.
"Vegas Aftermath" 3:22 12.
"Ford Rescued" 1:23 13.
"Following Godzilla" 2:01 14.
"Golden Gate Chaos" 2:51 15.
"Let Them Fight" 1:38 16.
"Entering the Nest" 3:01 17.
"Two Against One" 4:15 18.
"Last Shot" 1:58 19.
"Godzilla's Victory" 3:02 20.
"Back to the Ocean" 3:40 പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Godzilla ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Godzilla അവലംബങ്ങൾ
ഗോണഡോട്രോപിൻ-റിലീസിംഗ് ഹോർമോൺ
ഗോണഡോട്രോപിൻ-റിലീസിംഗ് ഹോർമോൺ ( GnRH ) പിയൂഷ ഗ്രന്ഥിയുടെ മുൻഭാഗത്തു നിന്ന് ഉത്പാദിപ്പിക്കപ്പെടുന്നതും ഫോളിക്കിൾ-സ്റ്റിമുലേറ്റിംഗ് ഹോർമോണിന്റെയും (FSH) ല്യൂട്ടിനൈസിംഗ് ഹോർമോണിന്റെയും (LH) സ്രവത്തിനു കാരണവുമായ ഹോർമോൺ ആണ്.
ഇംഗ്ലീഷ്: Gonadotropin-releasing hormone ( GnRH )  .
ഇത് ഹൈപ്പോതലാമസിനുള്ളിലെ GnRH ന്യൂറോണുകളിൽ നിന്ന് സമന്വയിപ്പിച്ച് പുറത്തുവിടുന്ന ഒരു ട്രോപിക് പെപ്റ്റൈഡ് ഹോർമോണാണ് .
പെപ്റ്റൈഡ് ഗോണഡോട്രോപിൻ-റിലീസിംഗ് ഹോർമോൺ കുടുംബത്തിൽ പെടുന്നു .
ഹൈപ്പോഥലാമിക്-പിറ്റ്യൂട്ടറി-ഗോണാഡൽ അക്ഷത്തിലെ പ്രാരംഭ ഘട്ടമാണിത്.
1977- ലെ നോബൽ സമ്മാന ജേതാക്കളായ റോജർ ഗില്ലെമിനും ആൻഡ്രൂ വി. ഷാലിയും ഈ ഹോർമോണിന്റെ സ്വരൂപം വ്യക്തമാക്കി .
pyroGlu -His-Trp-Ser-Tyr-Gly-Leu-Arg-Pro-Gly-NH 2
പെപ്റ്റൈഡ് പ്രാതിനിധ്യത്തിന്റെ സ്റ്റാൻഡേർഡ് പോലെ, അമിനോ ടെർമിനസിൽ നിന്ന് കാർബോക്‌സിൽ ടെർമിനസിലേക്ക് ക്രമം നൽകിയിരിക്കുന്നു; എല്ലാ അമിനോ ആസിഡുകളും അവയുടെ എൽ-ഫോമിലാണെന്ന അനുമാനത്തോടെ, കൈരാലിറ്റിയുടെ പദവി ഒഴിവാക്കുന്നതാണ് സ്റ്റാൻഡേർഡ്.
ഗ്ലൂട്ടാമിക് ആസിഡിന്റെ ഡെറിവേറ്റീവായ പൈറോഗ്ലൂട്ടാമിക് ആസിഡിനെ സൂചിപ്പിക്കുന്ന പൈറോഗ്ലു ഒഴികെയുള്ള അനുബന്ധ പ്രോട്ടീനോജെനിക് അമിനോ ആസിഡുകളുടെ സ്റ്റാൻഡേർഡ് ചുരുക്കങ്ങളാണ് ചുരുക്കങ്ങൾ.
കാർബോക്‌സിൽ ടെർമിനസിലെ NH2 സൂചിപ്പിക്കുന്നത് ഒരു സ്വതന്ത്ര കാർബോക്‌സൈലേറ്റായി അവസാനിക്കുന്നതിനുപകരം, അത് ഒരു കാർബോക്‌സമൈഡായി അവസാനിക്കുന്നു എന്നാണ്.
കുട്ടിയും കോലും ഇംഗ്ലീഷ് വിലാസം https://ml.wikipedia.org/wiki/Kuttiyum_kolum കുട്ടിയും കോലും കളിക്കുന്നതിന്റെ രേഖാചിത്രം (ചിള്ളോൻ അല്ലെങ്കിൽ കുത്തിക്കോരി കളിക്കുന്ന രംഗം)
കേരളത്തിലെ ഒരു നാടൻ കളിയാണ്‌ കുട്ടിയും കോലും .
ഇതിനെ ചിലയിടങ്ങളിൽ കൊട്ടിയും പുള്ളും , ചുട്ടിയും കോലും , ചൊട്ടയും മണിയും , ഇട്ടിയും കോലും എന്നൊക്കെയും വിളിക്കുന്നു .
മലപ്പുറം ജില്ലയിൽ ചുള്ളീം വടിയും എന്ന് പറയുന്നു.
ഉത്തരേന്ത്യയിൽ ഇത് ഗുല്ലി ഡൻഡാ എന്നാണ് അറിയപ്പെടുന്നത്.
സമാന നിയമങ്ങൾ തന്നെയാണ് അവിടേയും.
ഈ കളി ക്രിക്കറ്റിനോടും ബേസ്‌ബോളിനോടും സാദൃശ്യം പുലർത്തുന്നുണ്ട് പേരിനു പിന്നിൽ
ഒരു മുഴം നീളമുള്ള മരക്കമ്പിനെയാണ്‌ കൊട്ടി അഥവാ കോല്‌ എന്നു വിളിക്കുന്നത്‌.
ഏതാണ്ട്‌ രണ്ടര ഇഞ്ച്‌ നീളമുള്ള ഒരു ചെറിയ മരക്കമ്പിനെ പുള്ള്‌ അഥവാ കുട്ടി എന്നും വിളിക്കുന്നു.
പുള്ള് എന്നത് ചെറിയ പക്ഷിയാണ്, മരക്കമ്പ് ഈ പക്ഷിയെ ഓർമ്മിപ്പിക്കുന്നതിനാൽ പുള്ള് എന്ന പേർ.
ഈ ചെറിയ മരക്കമ്പിനെ (കുട്ടി)) കൊട്ടാൻ ഉപയോഗിക്കുന്നത് കൊണ്ട് കമ്പിന് കൊട്ടി എന്ന പേർ.
മഹാഭാരതത്തിൽ പാണ്ഡവരും കൗരവരും കുട്ടിയും കോലും കളിക്കുന്നതിനിടയിൽ കിണറ്റിൽ വീണ കുട്ടി എടുത്തു കൊടുക്കുന്നതിനായി ഗുരുനാഥനായ ദ്രോണാചാര്യർ രംഗത്തെത്തുന്നതായി പരാമർശമുണ്ട്.
നിലത്ത്‌ ഒരു ചെറിയ കുഴിയിൽ പുള്ള്‌ / കുട്ടി വെച്ച്‌ കൊട്ടി/ കോല് കൊണ്ട്‌ അതിനെ തോണ്ടി തെറുപ്പിച്ചാണ്‌ കളി തുടങ്ങുന്നത്‌.
നിലത്തു തട്ടാതെ പുള്ളിനെ പിടിക്കുകയാണെങ്കിൽ കളിക്കാരൻ പുറത്താകും.
പുള്ളിനെ പിടിച്ചെടുക്കാൻ സാധിച്ചില്ലെങ്കിൽ കളിക്കാരൻ കൊട്ടിയെ കുഴിക്കു മുകളിൽ കുറുകെ വെയ്ക്കും.
പുള്ള്‌ വീണുകിടക്കുന്ന സ്ഥലത്തു നിന്ന്‌ എതിർഭാഗം കൊട്ടിയിൽ പുള്ള്‌ കൊണ്ട്‌ എറിഞ്ഞു കൊള്ളിക്കുന്നു.
പുള്ള്‌ കൊട്ടിയിൽ കൊണ്ടാൽ കളിക്കാരൻ പുറത്താകും.
ഈ രണ്ടു കടമ്പകളും താണ്ടി വേണം കളിക്കാരന്‌ ആദ്യത്തെ പോയിന്റിനു വേണ്ടി കളിക്കാൻ.
പുള്ളിനെ കൊട്ടികൊണ്ട്‌ അടിച്ചു തെറിപ്പിക്കുകയാണ്‌ കളിയുടെ രീതി.
തെറിച്ച്‌ വീണ പുള്ള്‌ എതിർ വിഭാഗം എടുത്ത്‌ കുഴി ലക്ഷ്യമാക്കി എറിയുന്നു.
കുഴിയിൽനിന്നും എത്രകൊട്ടി ദൂരത്തിൽ പുള്ള്‌ വന്നു വീണുവോ അത്രയും പോയിന്റ്‌ കളിക്കാരനു ലഭിക്കും.
കളിക്കാരൻ എത്രാമത്തെ പോയിന്റിൽ നിൽക്കുന്നു എന്നതിന്‌ അനുസരിച്ച്‌ അടിക്കുന്ന രീതിയും മാറുന്നു.
ഉദാഹരണമായി ഒരാൾക്ക്‌ 33 പോയിന്റ് ഉണ്ടെന്നിരിക്കട്ടെ.
അവസാന അക്ഷരം 3 ആയതുകൊണ്ട്‌ അയാൾക്ക് മുക്കാപ്പുറം കളിക്കേണ്ടിവരും.
57 ആണെങ്കിൽ കോഴിക്കാൽ എന്നിങ്ങനെ.
കുട്ടനാട് ഭാഗത്ത് കുട്ടിയും കോലും കളിക്കുന്ന രീതി
ഒന്നു മുതൽ ഒൻപത്‌ വരെയുള്ള സംഖ്യകൾക്ക്‌ താഴെ കാണും പ്രകാരം വിളിപ്പേർ കൊടുത്തിട്ടുണ്ട്‌.
ഈ പേരുകൾക്ക് പ്രാദേശിക വകഭേദങ്ങളുണ്ട്.
സംഖ്യ വിളിപ്പേർ അടിക്കുന്ന രീതി 1 ചൊട്ട്‌ ഉയർത്തിപ്പിടിച്ച കൊട്ടിയും കൈപ്പത്തിയും ചേരുന്ന ഭാഗത്ത്‌ പുള്ള്‌ വെച്ച്‌ അടിക്കുന്ന രീതി.
2 കാളക്കൊമ്പ്‌ ഇടതുകൈയ്യിലെ ചെറുവിരലിനും ചൂണ്ടുവിരലിനും മുകളിൽ പുള്ള്‌ വെച്ച്‌ അടിക്കുന്ന രീതി.
(ഇടം കൈയ്യൻമാർക്ക്‌ നേരെ തിരിച്ച്‌) 3 മുക്കാപ്പുറം ഒരു കൈയ്യിൽ കൊട്ടിയും മറുകൈ മുഷ്ടി ചുരുട്ടി കമിഴ്ത്തിപ്പിടിച്ച്‌ അതിനു മുകളിൽ പുള്ള്‌ വെച്ച്‌ അടിക്കുന്ന രീതി.
4 പറമണി ഒരുകൈ കൊണ്ട്‌ പുള്ളിനെ വായുവിൽ വിട്ട്‌ മറുകൈ കൊണ്ട്‌ അടിക്കുന്ന സ്വാഭാവികമായ രീതി.
5 പിഞ്ചം ഒരു കൈ മുഷ്ടി ചുരുട്ടി മലർത്തിപ്പിടിച്ച്‌ അതിനു മുകളിൽ പുള്ള്‌ വെച്ച്‌ അടിക്കുന്ന രീതി.
6 ആനപ്പുറം പുള്ളിനെ തലക്കു മുകളിലേക്ക്‌ എടുത്തെറിഞ്ഞ്‌ തലക്കു മുകളിൽ വെച്ച്‌ തന്നെ അടിക്കുന്ന രീതി.
7 കോഴിക്കാൽ കാൽപ്പാദത്തിൽ പുള്ളിനെ വെച്ച്‌ അടിക്കുന്ന രീതി.
8 മുട്ട്‌ കൈമുട്ടിനു മുകളിൽ പുള്ളിനെ വെച്ച്‌ അടിക്കുന്ന രീതി.
9 ഹോമക്കുറ്റി നിലത്ത്‌ കൂട്ടിവെച്ച മണ്ണിനു മുകളിൽ പുള്ള്‌ വെച്ച്‌ മണ്ണ്‌ തൂളിപ്പോകാതെ അടിക്കുന്ന രീതി.
0 ഒന്നിന്റെ അതേ രീതിയിൽ തന്നെയാണ്‌ കളിക്കുന്നത്‌.
ആദ്യത്തെ പത്തു പോയിന്റുകൾ കളിക്കാരൻ ഇടക്കു പരാജയപ്പെടാതെ ഒന്നിച്ച്‌ നേടേണ്ടതാണ്‌.
ഇതിനു പറയുന്ന പേരാണ്‌ ചൊട്ടയിൽ കേറുക.
ചൊട്ടയിൽ കേറിക്കഴിഞ്ഞാൽ വീണ്ടും ചൊട്ടു തൊട്ടു തുടങ്ങാം.
തെറിച്ച്‌ വീഴുന്ന പുള്ള്‌ എതിർഭാഗം എടുത്തെറിയുമ്പോൾ കളിക്കാരന്‌ അതിനെ തിരിച്ച്‌ അടിച്ച്‌ തെറിപ്പിക്കാവുന്നതാണ്‌.
പുള്ള്‌ എത്ര ദൂരത്ത്‌ ചെന്നു വീഴിന്നുവോ അത്രയും കൊട്ടി അളവ്‌ പോയിന്റ് ലഭിക്കും.
പക്ഷേ പുള്ള്‌ കൊട്ടിയിൽ തട്ടി പുറകോട്ട്‌ പോയാൽ ഉള്ള്‌ പോയിന്റും പോകും.
ഇതിനെ പിങ്കം പോകുക എന്നു പറയുന്നു വിവിധ പേരുകൾ
പ്രാദേശികമായി പലവിധ പേരുകളിലാണ് കളിയുടെ ഓരോ ഭാഗവും അറിയപ്പെടുന്നത്.
തൃശ്ശൂർ ഭാഗത്ത്
തൃശ്ശൂർ ജില്ലയിലെ ചാലക്കുടി ഭാഗങ്ങളിൽ കാണുന്ന കുട്ടിയും കോലും കളിയും.
ഒറ്റ, സാദാ, മുറി, നാഴി, ഐറ്റി, ആറേങ്ക്, (വില്ലീസ് ഒന്നേ).
ഒറ്റ - ഒരു കയ്യിൽ തന്നെ കുട്ടിയും കൊലും പിടിച്ച്, കുറ്റി മുകളിലേക്ക് ഇട്ട് അടിക്കണം.
സാദാ - കാൽ പാദത്തിൽ വെച്ചിരിക്കുന്ന കുട്ടി മുകളിലേക്ക് തെറ്റിച്ച് കോല് കൊണ്ട് അടിക്കണം.
മുറി - ഒരു കയ്യിൽ കുട്ടി പിടിച്ച് മറ്റേ കയ്യിലെ കോല് കൊണ്ട് അടിക്കണം
നാഴി - ഒരു കയ്യിലിങ്ങനെ മാൻ മുദ്ര പോലെ പിടിച്ചിട്ട് അതിൽ കുട്ടി വെച്ച് തെറ്റിച്ച് കോല് കൊണ്ട് അടിക്കണം
ഐറ്റി - ഒരു കൈ മുട്ട് മടക്കി കുട്ടി അതിൽ വെച്ച് തെറ്റിച്ച് മറുകൈ കൊണ്ട് അടിക്കണം.
ആറേങ്ക് - കണ്ണിനു മുകളിൽ കുട്ടി വെച്ച് അത് താഴേക്ക് വീഴിച്ച് കോല് കൊണ്ട് അടിക്കണം.
വില്ലീസ് - ഇത് അളവാണ്.
അടിച്ച് തെറിപ്പിച്ച കുട്ടിയുടെ അടുത്തേക്ക് കോല് കൊണ്ട് അളക്കുന്നത്.
വില്ലീസ് ഒന്ന്, വില്ലീസ് രണ്ട് എന്ന് പറഞ്ഞ് അളക്കുക.
കായംകുളം ഭാഗത്ത്
തേക്കൂട്ട, ചാത്തി, മുറി, നാക്കോൺ, ഐറ്റി, ആറാങ്ക്, കുടുക്കുടാ.
മറ്റു ലിങ്കുകൾ സർഗം എന്ന സൈറ്റിൽ കുട്ടിയും കോലിന്റെയും നിയമങ്ങൾ Archived 2007-07-08 at the Wayback Machine .
അവലംബം ↑ ബാലരമ ഡൈജസ്റ്റ്,(കേരളത്തിലെ നാടൻകളികൾ)പുസ്തകം4, ലക്കം38 ↑ ↑ ↑ http://www.india9.com/i9show/Kuttiyum-Kolum-72520.htm ↑ കുറിപ്പുകൾ
കുട്ടിക്കുപ്പായം ഇംഗ്ലീഷ് വിലാസം https://ml.wikipedia.org/wiki/Kuttikkuppayam
ജയമാരുതി പ്രൊഡക്ഷൻസിന്റ് ആദ്യചിത്രമായി ടി.ഇ.
വാസുദേവൻ അവതരിപ്പിച്ച മലയാളചലച്ചിത്രമാണ് കുട്ടിക്കുപ്പായം .
ഫിലോമിന ആദ്യമായി അഭിനയിച്ച ചിത്രമാണിതെന്ന പ്രത്യേകതയും ഉണ്ടിതിന്.
അസോസ്സിയേറ്റഡ് പിക്ചേഴ്സിന് വിതരണാവകാശം ഉണ്ടായിരുന്ന കുട്ടിക്കുപ്പായം 1964 ഫെബ്രുവരി 22-ന് പ്രദർശിപ്പിച്ചു തുടങ്ങി.
അഭിനേതാക്കൾ പ്രേം നസീർ മധു അടൂർ ഭാസി നിലമ്പൂർ ആയിഷ ഷീല ഫിലോമിന ശാന്താദേവി അംബിക ഹാജി അബ്ദുൾറഹിമാൻ മുരളി സീനിയർ പാർവതി ബഹദൂർ പിന്നണിഗായകർ എ.പി. കോമള ഗോമതി കെ.പി. ഉദയഭാനു എൽ.ആർ. ഈശ്വരി എം.എസ്. ബാബുരാജ് പി. ലീല പി.ബി. ശ്രീനിവാസ് ഉത്തമൻ.
അണിയറ പ്രവർത്തകർ സംവിധായകൻ - എം. കൃഷ്ണൻ നായർ ഗാനരചന - പി. ഭാസ്കരൻ സംഗീതം - എം.എസ്. ബാബുരാജ് ഛായാഗ്രഹണം - സി.ജെ. മോഹൻ നൃത്തസംവിധാനം - കൃഷ്ണരാജ് കലാസംവിധാനം - ആർ.ബി.എസ്. മണി ചിത്രസംയോജനം - ടി.ആർ. ശ്രീനിവാസ് അവലബം പുറത്തേക്കുള്ള കണ്ണികൾ ഇന്റ്ർനെറ്റ് മൂവി ഡേറ്റാ ബേസിൽ നിന്ന് കുട്ടിക്കുപ്പായം യുറ്റ്യൂബിൽ ചലച്ചിത്രം കുട്ടിക്കുപ്പായം
കുട്ടിത്തേവാങ്ക് ഇംഗ്ലീഷ് വിലാസം https://ml.wikipedia.org/wiki/Slender_loris
വലിപ്പം കുറഞ്ഞ ഒരു വാനര ജീവിയാണ് കുട്ടിത്തേവാങ്ക് (ഇംഗ്ലിഷ് നാമം: Slender Loris , ശാസ്ത്രീയ നാമം: Loris lyddekerianus ).
രാത്രി കാലത്ത് മാത്രം ഇവ ആഹാരം തേടുന്നു.
പകൽ ഇരുണ്ട പ്രദേശത്ത് ഒളിച്ച് കഴിയും.
മിക്കവാറും മരത്തിൽ തന്നെയാവും കഴിയുന്നത്.
ഉരുണ്ട വലിയ കണ്ണും മെലിഞ്ഞ കൈകാലുകളും കുട്ടിത്തേവാങ്കിന്റെ സവിശേഷതകളാണ്.
രോമങ്ങൾ നിറഞ്ഞ ശരീരം പട്ടു പോലെയും ഏറെക്കുറേ ഇരുണ്ടതുമാണ്.
മുന്നിലേക്ക് തുറിച്ചു നോക്കുന്ന ഉരുണ്ട മിഴികളും, വെളുത്ത മുഖവും, മുന്നോട്ട് നീണ്ട മൂക്കും കുട്ടിത്തേവാങ്കിനെ വാനരജീവികളിൽ വ്യത്യസ്തനാക്കുന്നു.
കണ്ണിനു ചുറ്റുമായി തവിട്ട് നിറമുള്ള വലയമുണ്ട്.
ഇവയ്ക്ക് വാലില്ല എന്നതും ഒരു പ്രത്യേകതയാണ്.
ശരാശരി രണ്ടടി നീളവും നാലു കിലോഗ്രാം തൂക്കവുമുണ്ടാകും.
ഒറ്റയ്ക്കോ ഇരട്ടയായോ ഇവ സഞ്ചരിക്കുന്നു.
കുട്ടിത്തേവാങ്കുകൾ മിശ്രഭുക്കുകളാണ് .
ഇലകളും പഴങ്ങളും ഷഡ്പദങ്ങളെയും ചില ഉരഗങ്ങളേയും ഇവ ഭക്ഷിക്കും.
ഇരയെ സാവധാനം സമീപിച്ച് രണ്ടു കൈകൾ കൊണ്ടും പൊടുന്നനെ പിടികൂടുന്നതാണ് ഇവയുടെ പതിവ്.
മരത്തിലൂടെ യാത്ര ചെയ്യാനാണ് കുട്ടിത്തേവാങ്കിനു താത്പര്യം.
ഒരു പ്രസവത്തിൽ ഒരു കുട്ടിയാണ് ഉണ്ടാവുന്നത്.
ചിത്രശാല കുട്ടിത്തേവാങ്ക് കുട്ടിത്തേവാങ്ക് അട്ടപ്പാടിയിൽ നിന്നും പകർത്തിയത് ഇതും കാണുക തേവാങ്ക് കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Loris lydekkerianus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Loris lydekkerianus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കുട്ടിച്ചാത്തനാട്ടം
കുട്ടിച്ചാത്തൻ എന്ന മൂർത്തിയെ പ്രീതിപ്പെടുത്താനായി കെട്ടിയാടുന്ന കലാരൂപമാണ് കുട്ടിച്ചാത്തനാട്ടം .
മധ്യകേരളത്തിൽ പാലക്കാട് ജില്ലയിലും മലപ്പുറം ജില്ലയിൽപ്പെട്ട പൊന്നാനി താലൂക്ക്, തൃശൂർ ജില്ലയിലെ  ചാവക്കാട് താലൂക്ക് എന്നിവിടങ്ങളിലും പ്രചാരമുള്ള കലയാണിത്.
അനുഷ്ഠാനപരമായ ഈ കല പറയസമുദായക്കാർ കൈകാര്യം ചെയ്യുന്നു.
ചാവക്കാട് താലൂക്കിൽ മണ്ണാറന്മാരും ഇതനുഷ്ഠിക്കുന്നു.
ചെറുപ്പക്കാരും മധ്യവയ്സ്കരും ഈ കലാപ്രകടനത്തിൽ പങ്കെടുക്കുന്നു.
കുട്ടിച്ചാത്തന്റെ പ്രതിമയ്ക്ക് മുമ്പിൽ കളമെഴുതി പൂജ നടത്തിയതിനുശേഷം വാൾ കയ്യിലേന്തി പ്രതിമയ്ക്കു ചുറ്റും നൃത്തം വയ്ക്കുന്നു.
ഒരാൾ ചെണ്ടകൊട്ടും.
മറ്റൊരാൾ ചിലമ്പ് കിലുക്കും.
വേറൊരാൾ കുഴലൂതും.
അതിനനുസരിച്ച് വിവിധതരത്തിൽ നൃത്തം ചെയ്യുന്നു.
നൃത്തം വയ്ക്കുന്ന ആളെയും കുട്ടിച്ചാത്തനെന്നാണ് പറയുക.
കുട്ടിച്ചാത്തൻ കോഴിയെ വാങ്ങി കഴുത്തറുത്ത് ചോര വലിച്ചുകുടിക്കും.
പിന്നെ കൽപ്പനയാണ്.
കൽപ്പന കഴിഞ്ഞാൽ കൊട്ടിന്റെ താളം മാറും.
പിന്നെ തുള്ളുന്നു.
പ്രതിമയ്ക്കു മുന്നിൽ തളർന്നുവീഴുന്നതോടെ പ്രകടനം കഴിയും.
ചെണ്ട, ചിലമ്പ്, കുഴൽ എന്നീ വാദ്യങ്ങൾ ഉപയോഗിക്കുന്നു.
പകൽ ഉച്ചയ്ക്കു മുമ്പാണ് സാധാരണ നടത്തുക.
സന്ധ്യമയങ്ങിയ നേരവും നടത്താറുണ്ട്.
കുട്ടിച്ചാത്തന്റെ  പ്രതിമയ്ക്കു ചുറ്റും തോരണങ്ങൾ കെട്ടി കളമെഴുതുകയും പൂജ നടത്തുകയും ചെയ്യും.
നിലവിളക്കും നാളികേരമുറികളിൽ തിരിയും കത്തിച്ചുവയ്ക്കും.
തലയിൽ കവടിപതിച്ച ശീലകെട്ടി, അതിന്മേൽ മയിൽപ്പീലി വച്ച് അലങ്കരിക്കും.
മുഖത്തും ശരീരത്തിലും വരയും കുറിയും മുണ്ടും പട്ടും ഞെറിഞ്ഞുടുക്കുന്നു.
തലയിൽ കുത്തുന്ന രണ്ട് പന്തങ്ങൾ, കർണ്ണാഭരണം, നാസികാഭരണം, ഓടുകൊണ്ടുള്ള മുലകൾ, കൈകളിലും മാറത്തും ഉദരഭാഗത്തും ലോഹനിർമ്മിതമായ പലയിനം ആഭരണങ്ങൾ അരമണി, ഇരുകൈകളിലും വെഞ്ചാമരങ്ങൾ, കാലിൽ ചിലമ്പ് ഇവയാണ് ചമയങ്ങൾ..
കുട്ടിച്ചാത്തൻ എന്ന ദൈവത്തിനെ പ്രീതിപ്പെടുത്താനാണ് ഇത് നടത്തുന്നത്.
കുട്ടിമാമ
വി.എം. വിനുവിന്റെ സംവിധാത്തിൽ 2019 മേയ് 17 ന് പ്രദർശനത്തിന് എത്തിയ ഒരു കോമഡി മലയാളചലച്ചിത്രം ആണ് കുട്ടിമാമ .
ശ്രീ ഗോകുലം മൂവീസിൻറ്റ ബാനറിൽ ഗോകുലം ഗോപാലൻ നിർമിച്ച ഈ ചിത്രത്തിൽ ശ്രീനിവാസൻ , ധ്യാൻ ശ്രീനിവാസൻ , ദുർഗ്ഗ കൃഷ്ണ എന്നിവരാണ്  അഭിനേതാക്കൾ.
വരുൺ വിനു ഈ ചിത്രത്തിന്റെ ഛായാഗ്രഹണം നിർവഹിച്ചിരിക്കുന്നു.
അച്ചു രാജാമണി സംഗീതവും,പശ്ചാത്തലസംഗീതവും നൽകിയ ഈ ചിത്രം വിതരണം ചെയ്തിരിയ്ക്കുന്നത് സെൻട്രൽ പിക്ചേഴ്സാണ്.
ബ്ലെസി സംവിധാനം ചെയ്ത തന്മാത്ര എന്ന ചിത്രത്തിലൂടെ പ്രേക്ഷകർക്ക് പരിചിതയായ മീരാ വാസുദേവ് വളരെ നാളുകൾക്ക് ശേഷം അഭിനയ മേഖലയിലേക്ക് തിരിച്ചെത്തിയ ചിത്രവും കൂടിയാണിത്.
ഒറ്റപ്പെട്ടു പോകുന്ന ഒരു പട്ടാളക്കാരന്റെ ആത്മസംഘർഷങ്ങളുടെ ഗൗരവമായ ഒരു യാത്രയുടെ നേർക്കാഴ്ചയാണ് ഈ ചിത്രം പറഞ്ഞത്.
ശേഖരൻകുട്ടിക്ക് ( ശ്രീനിവാസൻ ) സംസാരിക്കാൻ ഒരാളെ കിട്ടിയാൽ പിന്നെ കുശാലായി.
താൻ പട്ടാളത്തിൽ കറി വച്ച് ഇന്ത്യ-പാക് പട്ടാളക്കാർക്ക് സദ്യ വിളമ്പിയത് മുതൽ യുദ്ധഭൂമിയിൽ കുറെയെണ്ണത്തെ കൊന്നു തള്ളിയ കഥ വരെ പറയും.
പൊട്ടും പൊടിയും വച്ച് പറയുന്ന കഥകൾ ഒറ്റ തവണ കേൾക്കുന്നവർ അടുത്ത തവണ ഇദ്ദേഹത്തെ കാണുമ്പോൾ ഓടി രക്ഷപ്പെടാനായി രണ്ടാമതൊന്ന് ആലോചിക്കേണ്ടി വരില്ല.
കടുത്ത ജയൻ ആരാധകനായ ഇദ്ദേഹം യാദൃച്ഛികമായി പണ്ട് ജയനെ കണ്ട് ഫോട്ടോ എടുക്കാൻ ഇടയായ കഥയൊക്കെ നാട്ടിൽ പാട്ടായ മറ്റൊരു കഥയാണെങ്കിലും ഒരു വ്യക്തിക്ക് പോലും വിശ്വാസമില്ല.
ഒരു ബഡായിക്കാരന് അപ്പുറം അയാൾക്ക് നാട്ടിലും വീട്ടിലും വലിയ വിലയൊന്നും ആരും കൽപ്പിച്ചിരുന്നില്ല.
വീട്ടിൽ പെങ്ങൾക്കും അവരുടെ കുട്ടികൾക്കും കുട്ടിമാമയാണ് തുണ.
അനന്തരവളുടെ വിവാഹാലോചന മുടങ്ങിയത് കുട്ടിമാമയുടെ തള്ളിന്റെ ഫലമാണെന്നത് മറ്റൊരു കഥ.
അതിനിടെ ഗൾഫിൽ നിന്ന് നാട്ടിലെത്തിയ പെങ്ങളുടെ മകന് (വിശാഖ് നായർ) അമ്മാവന്റെ പ്രണയത്തെ കുറിച്ചും പിന്നെ വിവാഹശേഷം വേർപിരിയേണ്ടി വന്ന സാഹചര്യത്തെ കുറിച്ചും അറിയാൻ താത്പര്യമായി.
കുട്ടിമാമ തന്റെ പ്രണയത്തെ കുറിച്ച് പറഞ്ഞു.
ഒരു ബൈക്കപകടത്തിൽ നിന്നും സാഹസികമായി രക്ഷപ്പെടുത്തിയ അഞ്ജലി എന്ന കുട്ടിയെ പിന്നെ വിവാഹം കഴിച്ചതും ഒടുവിൽ അവരുമായി അകലേണ്ടി വന്നതും ഒക്കെയുള്ള ജീവിതകഥ.
കുട്ടിമാമയുടെ അഞ്ജലിയെ തേടി ബാംഗ്ളൂർ എത്തിയ അനന്തരവനോട് അവർ പറഞ്ഞത് ശേഖരൻകുട്ടിക്ക് മാനസികമായി കുഴപ്പം ഉണ്ടായിരുന്നു എന്നാണ്.
വെറുമൊരു നുണയനും സ്ഥിരതയില്ലാത്ത മനുഷ്യനുമായ ശേഖരൻകുട്ടിക്ക് ഇതിനപ്പുറം ഒരു വാസ്തവമില്ല എന്ന് തോന്നുന്നിടത്ത് രണ്ട് കഥാപാത്രങ്ങൾ കഥാഗതി മാറ്റി മറിക്കുവാൻ കടന്നു വരുന്നു.
നിമിത്തമെന്നോണം കുട്ടിമാമ പറഞ്ഞ പല ബഡായികളുടെയും സത്യാവസ്ഥ പുറത്തുവരുന്നു.
ശേഖരൻകുട്ടി ആരായിരുന്നുവെന്ന് എല്ലാവരും മനസ്സിലാക്കുന്നതാണ് രണ്ടാം പകുതി അഭിനേതാക്കൾ ധ്യാൻ ശ്രീനിവാസൻ / ശ്രീനിവാസൻ ....
ശേഖരൻകുട്ടി ദുർഗ്ഗ കൃഷ്ണ മീരാ വാസുദേവ് ...
അഞ്ജലി റോണി രാജൻ...
ഡോക്ടർ വിമൽ സന്തോഷ് കീഴാറ്റൂർ ...
ബാങ്ക് മാനേജർ കോശി നിർമ്മൽ പാലാഴി ശശി കലിംഗ ജനാർദ്ദനൻ വിനോദ് കോവൂർ റിലീസ്
ഈ ചിത്രത്തിന്റെ ഔദ്യോഗിക ട്രെയിലർ 2019 മാർച്ച് 26-ന് യൂട്യൂബിലൂടെ റിലീസ് ചെയ്തു .2019 മേയ് 17-ന് ഈ ചിത്രം തിയേറ്ററുകളിൽ പ്രദർശനത്തിനെത്തി.
ഈ ചിത്രത്തിന്റെ സംഗീത സംവിധാനം ചെയ്തിരിക്കുന്നത് പ്രശസ്ത സംഗീത സംവിധായകൻ രാജാമണിയുടെ മകൻ അച്ചു രാജാമണിയാണ്.
തോരാതെ - വിനീത് ശ്രീനിവാസൻ തോരാതെ - വർഷ വിനു (ഫീമെയിൽ വേർഷൻ) തള്ളല്ല ,തള്ളല്ല,തള്ളല്ല മോനേ - വിനീത് ശ്രീനിവാസൻ അവലംബം ↑ https://malayalam.samayam.com/malayalam-cinema/movie-news/srinivasan-dhyan-srinivasan-movie-kuttimama-trailer-released-by-prithviraj/articleshow/69029950.cms
കുട്ടിപ്പട്ടാളത്തിന്റെ കേരളപര്യടനം kuttypattalathinte kerala pryadanam kuttypattalathinte kerala pryadanam
എൻ.പി. ഹാഫിസ് മുഹമ്മദിന്റെ ബാലസാഹിത്യ കൃതിയാണ് കുട്ടിപ്പട്ടാളത്തിന്റെ കേരളപര്യടനം .
യുറീക്കയിൽ പരമ്പരയായി പ്രസിദ്ധീകരിച്ച ഈ യാത്രാവിവരണനോവൽ കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് പുസ്തകമായി പുറത്തിറക്കുകയായിരുന്നു.
കേരളത്തിലെ ചരിത്രപ്രാധാന്യമുള്ള സ്ഥലങ്ങളിലൂടെ കുട്ടികൾ നടത്തുന്ന യാത്രാവിവരണമാണ് പുസ്തകത്തിലെ പ്രതിപാദ്യം.